Document ID: 32011D0254

DECIZIA COMISIEI
din 20 aprilie 2011
privind închiderea conturilor unor agenții de plăți din Germania, Italia și România referitoare la cheltuielile finanțate de Fondul european agricol pentru dezvoltare rurală (FEADR) pentru exercițiul financiar 2009
[notificată cu numărul C(2011) 2748]
(Numai textele în limbile germană, italiană și română sunt autentice)
(2011/254/UE)
COMISIA EUROPEANĂ,
având în vedere Tratatul privind funcționarea Uniunii Europene,
având în vedere Regulamentul (CE) nr. 1290/2005 al Consiliului din 21 iunie 2005 privind finanțarea politicii agricole comune (1), în special articolele 30 și 33,
după consultarea Comitetului Fondului,
întrucât:
(1)
Prin Deciziile 2010/263/UE (2) și 2010/722/UE (3) ale Comisiei au fost închise, pentru exercițiul financiar 2009, conturile tuturor agențiilor de plăți, cu excepția agențiilor de plăți „Bayern” și „Rheinland-Pfalz” din Germania, a agenției de plăți „ARBEA” din Italia și a agenției de plăți „APDRP” din România.
(2)
În urma transmiterii de noi informații și după efectuarea unor controale suplimentare, Comisia poate lua în prezent o decizie referitoare la cheltuielile finanțate din Fondul european agricol pentru dezvoltare rurală (FEADR), privind integralitatea, exactitatea și veridicitatea conturilor prezentate de agențiile de plăți „Bayern” și „Rheinland-Pfalz” din Germania, de agenția de plăți „ARBEA” din Italia și de agenția de plăți „APDRP” din România.
(3)
În conformitate cu articolul 30 alineatul (2) din Regulamentul (CE) nr. 1290/2005, prezenta decizie nu aduce atingere deciziilor ulterioare ale Comisiei privind excluderea de la finanțarea din partea UE a cheltuielilor care nu au fost efectuate în conformitate cu normele UE,
ADOPTĂ PREZENTA DECIZIE:
Articolul 1
Se închid conturile referitoare la cheltuielile finanțate din Fondul european agricol pentru dezvoltare rurală (FEADR), pentru exercițiul financiar 2009, ale agențiilor de plăți „Bayern” și „Rheinland-Pfalz” din Germania, ale agenției de plăți „ARBEA” din Italia și ale agenției de plăți „APDRP” din România.
Sumele care trebuie recuperate de la fiecare stat membru sau plătite acestuia în cadrul fiecărui program de dezvoltare rurală în conformitate cu prezenta decizie, inclusiv sumele care rezultă din aplicarea articolului 33 alineatul (8) din Regulamentul (CE) nr. 1290/2005, sunt stabilite în anexă.
Articolul 2
Prezenta decizie se adresează Republicii Federale Germania, Republicii Italiene și României.
Adoptată la Bruxelles, 20 aprilie 2011.

Labels: 4
19
6
18
15